Diari Oficial de la Generalitat Valenciana


Sumari del DOGV 6194, del 28-01-2010 (2010/813)

RESOLUCIÓ de 19 de gener de 2010, de la Direcció General de Transports i Logística, per la qual es convoca la prova per a l'obtenció del certificat d'aptitud professional per a la conducció de determinats vehicles destinats al transport de mercaderies o de viatgers per carretera.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6194

Data del DOGV
:   28-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/813


Data del document
:   19-01-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * permís de conducció
    * transport de viatgers
    * transport per carretera
    * examen
    * transport de mercaderies

RESOLUCIÓ de 19 de gener de 2010, de la Direcció General de Transports i Logística, per la qual es convoca la prova per a l'obtenció del certificat d'aptitud professional per a la conducció de determinats vehicles destinats al transport de mercaderies o de viatgers per carretera. [2010/813]
En compliment del que disposa l'article 15 del Reial Decret 1032/2007, de 20 de juliol, pel qual es regula la qualificació inicial i la formació contínua dels conductors i conductores de determinats vehicles destinats al transport per carretera, en virtut del qual es va incorporar al dret espanyol la Directiva 2003/59//CE del Parlament Europeu i del Consell, de 15 de juliol de 2003, adaptada per les directives 2004/66/CE i 2006/103/CE del Consell, i en virtut de les funcions atribuïdes en l'article 14 del Reglament Orgànic i Funcional de la Conselleria d'Infraestructures i Transport aprovat pel Decret 117/2007, de 27 de juliol, del Consell de la Generalitat, resolc:
Primer
Convocar la prova per a l'obtenció del certificat d'aptitud professional acreditatiu de la qualificació inicial, necessari per a la conducció per vies públiques espanyoles de vehicles per als quals siga obligatori estar en possessió de permisos de conducció de les categories C1, C1+E, C, C+E, D1, D1+E, D o D+E, definides en el Reglament General de Conductors, aprovat pel Reial Decret 772/1997, de 30 de maig, d'acord amb les bases que més avall s'establixen.
Segon
Designar els membres del tribunal, la composició dels quals consta en l'annex II d'esta resolució. El tribunal serà únic per a totes les proves convocades en la present resolució.
Bases de la convocatòria
1. Condicions generals dels aspirants
Per a ser admés a estes proves, serà necessari complir els requisits següents:
- Haver superat els cursos preceptius, ja siga en la modalitat ordinària o accelerada, de conformitat amb el que establix l'article 5 del Reial Decret 1032/2007, de 20 de juliol, dins dels 6 mesos anteriors a la data d'examen.
- Tindre i acreditar la residència habitual en el territori de la Comunitat Valenciana. No obstant això, podran concórrer les persones residents en el territori d'una altra comunitat autònoma, sempre que, per causa degudament justificada, tinguen l'autorització de l'òrgan convocant.
Es presumirà que la residència habitual de l'aspirant es troba en el lloc on figure el domicili en el document nacional d'identitat en vigor. Només s'admetrà que el domicili és diferent del que apareix en el document esmentat quan es done alguna de les circumstàncies següents:
1. Que l'aspirant acredite, per mitjà del certificat d'empadronament, que ha tingut el domicili en el territori de la Comunitat Valenciana almenys cent huitanta-cinc dies naturals de l'últim any, comptador des del dia d'acabament del termini de presentació de sol·licituds per a concórrer als exercicis.
2. Que l'aspirant acredite que, tot i haver tingut el seu domicili en un lloc distint menys de cent huitanta-cinc dies de l'últim any, s'ha vist obligat per raons familiars o professionals a canviar la seua residència. Esta última circumstància no s'entendrà complida quan es tracte d'una estada temporal en una localitat per a la realització d'una activitat de duració determinada. L'assistència a una universitat, escola o centres docents no implica el trasllat de la residència habitual.
2. Sol·licituds
Els qui desitgen prendre part en estes proves hauran d'omplir la sol·licitud que consta com a model en l'annex III i que els serà facilitada en les oficines públiques que s'esmenten en l'annex IV i en l'adreça d'Internet http://www.gva.es.
Les sol·licituds aniran acompanyades d'una fotocòpia del document nacional d'identitat vigent i del justificant del pagament de la taxa per drets d'examen i, si és el cas, pels documents que se citen en l'article anterior. La falta de la justificació del pagament dels drets d'examen determinarà l'exclusió de l'aspirant.
En la sol·licitud haurà d'indicar-se un lloc únicament de la Comunitat Valenciana per a assistir a les proves, que no es podrà posteriorment modificar.
El període de presentació de sol·licituds serà fins al dia 12 de febrer de 2010.
La sol·licitud només serà vàlida per a la convocatòria a què es presente, i s'haurà de tornar a omplir si es desitja realitzar la prova en convocatòries posteriors.
3. Desenvolupament de les proves
Els aspirants hauran de presentar-se a la realització de les proves proveïts del DNI o un altre document que acredite fidedignament la seua identitat, a criteri del tribunal. Així mateix, hauran de comparéixer a l'examen amb la còpia segellada de la sol·licitud de participació en l'examen, de llapis de mina del núm. 2, bolígraf i goma d'esborrar.
4. Estructura i qualificació de l'examen
Quant a la matèria objecte d'examen, l'estructura de les proves i la seua qualificació, caldrà ajustar-se al que establix el Reial Decret 1032/2007, de 20 de juliol, pel qual es regula la qualificació inicial i la formació contínua dels conductors de determinats vehicles destinats al transport per carretera.
Per a la realització del corresponent exercici es disposarà d'un temps màxim de dos hores.
Els conductors o conductores que tinguen ja el corresponent certificat d'aptitud professional i desitgen ampliar o modificar les seues activitats per a efectuar transport de viatgers o el de mercaderies, realitzaran només la part de l'examen que corresponga als objectius 1.4, 1.5, 2.2 i 3.7 de la secció 2ª de l'annex I del Reial Decret 1032/2007, de 20 de juliol, si pretenen realitzar transport de viatgers i la part corresponent als objectius 1.4, 2.2 i 3.7 de la secció 1ª de l'annex I del referit text legal per a poder realitzar transport de mercaderies.
Contra la present resolució, que no esgota la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.
València, 19 de gener 2010.- El director general de Transports i Logística: Vicente Dómine Redondo.
Annex I
Llocs, dates i horari de realització dels exercicis
1. Exercicis:
Permisos C, C+E, C1, C1+E i permisos D, D+E, D1, D1+E
2. Dia d'examen:
Convocatòria: 27 de febrer de 2010.
3. Hora de començament: 09.30 h.
4. Lloc:
Província de València: Universitat de València, campus de Blasco Ibáñez. C/ Menéndez y Pelayo s/n 46220 València. Aulari I i III.
Província d'Alacant: Universitat d'Alacant, campus de Sant Vicent -Ctra. de Sant Vicent s/n. 03411 Sant Vicent del Raspeig (Alacant).
Província de Castelló: Cambra de Comerç, Indústria i Navegació de Castelló. Av. dels Germans Bou, 79 - 12036 Castelló.
Annex II
El tribunal de les proves
Per a totes les proves que es realitzen a la Comunitat Valenciana, estarà format per:
1. Tribunal titular
Presidenta: Mar Martínez Aparicio.
Secretària: Ana Martínez Llorca.
Vocals: Pilar Álvarez Montero, Manuel Gálvez Acero, Antonino Muñoz Calatayud, Francisco García López i Ángel Claudio Durán Martínez.
2. Tribunal suplent
President: Manuel Gálvez Acero.
Secretària: Mª Aída González-Fleitas de la Serna.
Vocals: Ramón Escrig Moreno, Mª Luisa Zabala Salelles, Vicente Sánchez Selfa i Pedro Luis García de Torres.
Annex III / ANEXO iiiAnnex IV
Oficines públiques
Alacant
Servici Territorial de Transports d'Alacant
Av. d'Aguilera, 1 - 6ª
03384 Alacant
Castelló
Servici Territorial de Transports de Castelló
Av. del Mar, 16
12031 Castelló de la Plana
València
Servici Territorial de Transports de València
Edifici Prop
C/ Gregorio Gea, 27
46782 València
Servicis centrales de la Direcció General de Transports i Logística
Av. de Blasco Ibáñez, 50-5ª
46987 València